Jane Pierce
<s>Jane Means Appleton Pierce (12. mart 1806 – 2. decembar 1863) je bila supruga američkog predsjednika Franklina Piercea, odnosno Prva dama SAD od 1853. do 1857.</s>

<s>Rođena je kao kćer kongregacionalističkog svećenika Jesseja Appletona.</s><s>Bila je izuzetno niskog rasta, mršava i sklona melankoliji.</s><s>Vjeruje se da je muža upoznala dok je studirao na Bowdoin Collegeu, gdje joj otac bio predavao.</s><s>Kada su se vjenčali 1834. godine, muž joj je bio član Predstavničkog doma; usprkos toga, porodica se protivila braku.</s><s>Pierce je kasnije sa njima izgladio odnose i bio čest i rado viđen gost u njihovom domu.</s>

<s>Brak Pierceovih nije bio sretan, te su ga obilježile brojne tragedije.</s><s>Prvi sin - Franklin Pierce, Jr. je umro nedugo nakon rođenja, a drugi sin - Franklin "Frank" Robert Pierce - u dobi od četiri godine.</s><s>Jane Pierce je uporno muža nastojala odgovoriti od bavljenja politikom, a zbog čega je on odbijao brojne ponude za visoke funkcije sve dok ga 1852. demokrati nisu nominirali za predsjednika.</s><s>Muž ju je nagovorio da prihvati život u Washingtonu najviše zato da osiguraju budućnost svom trećem sinu Benjaminu.</s><s>Međutim, prilikom putovanja u Washington je 6. januara 1853. vlak kojim su putovali skliznuo iz tračnica; tada je 11-godišnji Benjamin poginuo.</s>

<s>Boravak Jane Pierce u Bijeloj kući je bio pod stalnom sjenom tragedije, te prve dvije godine uopće nije silazila sa prvog kata, te je posao domaćice prepustila svojoj prijateljici Varini Davis, supruzi Jeffersona Davisa.</s><s>Prvi put se javnosti pokazala tek 1855. godine.</s>

<s>Nakon odlaska iz Bijele kuće je sa mužem živjela u Concordu, gdje je umrla od tuberkuloze.</s>

<s>Vanjske veze
 Letter to Benjamin Pierce from Jane Pierce after Benjamin's death
 Painting of Jane Pierce
 The Memory Palace, history podcast episode: "The Saddest President." 
Jane Pierce at C-SPAN's First Ladies: Influence & Image</s>

<s>Prve dame SAD</s>

